Rosa canina

A gabardera u garrabera ( (L., 1758)) ye un arbusto silvestre natural d'Europa, norte d'Africa y la parte mediterrania d'Asia occidental. Perteneix en a familia Rosaceae y ye una d'as especies de roseras mes comuns en as nuestras latituz. Se ye considerato que podés estar l'antipasau d'as roseras ornamentals domesticas, anque no b'ha guaire certeza cientifica sobre ixo.

Os suyos lulos prenen o nombre propio de gabardas u garrabons, y anque son muit nutritivos y abundants en hibierno, cal parar cuenta perque lo suyo contenito frimbroso y las numerosas simients de l'interior los fa d'estar restrinchents, y per ixo no ne se pueden consumir pas guaires. D'ixa carateristica suya ne demana lo suyo nombre mes popular u informal en Aragón que gosa estar «tapaculs/os» u «petaculs/os».

 Formacions vechetals 
Bi ha formacions vechetals con abundancia u predominio de gabarderas conoixidas como gabarderals, galabardals u gabardosas, nombres que pueden convertir-se en toponimos:
Gabardosa: entre Longars, Tosos y Villanueva de la Uerba.
Gabarderal: en Sangüesa.
Muela d'el Galabardal: en Aliaga.
Gabarda: en Huerto.
Gabarret: en Bonansa (con sufixo -et).
Refuchio de Gabardito: en la Val d'Echo (con sufixo -eto sozmeso a metafonía).
Gabardialla (entre Loporzano y Nueno).
A Gabardiella.
Palomar de Gabardiella.
Gabardón.

Imáchens

Se veiga tamién
Rosera.
Chenero Rosa.

Vinclos externos

canina
Categoría:Flora d'Aragón
Categoría:Taxons nombraus por Carl Linnaeus